钦定古今图书集成/理学汇编/字学典/第121卷 > 朱存理
## 钦定古今图书集成/理学汇编/字学典/第121卷 > 朱存理

按《甫田集》：“朱存理，字性甫，长洲人。从杜琼先生游，闻
人有奇书，辄从以求，以必得为志。其诗精工雅洁，务
出新意，尤精楷法。手录前辈诗文，积百馀家。著《铁网
珊瑚》。”

按《金石契》：“性甫爰自弱龄，夙勤文学，书窥晋户，吟升
宋堂。接先曹之典刑，畅遗民之风格。”

按《续吴先贤赞》，存理工篆籀。